Държавен вестник, бр. 103, 2014 г., стр. 57

БРОЙ  103	
Д Ъ Р Ж А В Е Н  В Е С Т Н И К 	
СТР.  57  
МИНИСТЕРСКИЯТ СЪВЕТ
Р Е Ш И :
1. Открива производство за издаване на 
разрешение за търсене и проучване на нефт и 
природен газ в площта „Блок 1-14 Силистар“, 
разположена в континенталния шелф и изклю-
чителната икономическа зона на Република 
България в Черно море, с размер 6893 кв. км, 
с координати на граничните точки от № 1 до 
№ 9 съгласно приложението.
2. Уведомява, че предоставянето на разре-
шението по т. 1 ще се извърши чрез непри-
съствен конкурс.
3. Определя срок на разрешението за търсе-
не и проучване 5 години от датата на влизане 
в сила на договора за търсене и проучване с 
право на продължение съгласно чл. 31, ал. 3 
от Закона за подземните богатства.
4. Срокът за закупуване на конкурсните 
книжа е до 17,00 ч. на 120-ия ден от обнарод-
ването на решението в „Официален вестник“ 
на Европейския съюз.
5. Срокът за подаване на заявленията за 
участие в конкурса е до 17,00 ч. на 140-ия ден 
от обнародването на решението в „Официален 
вестник“ на Европейския съюз.
6. Срокът за внасяне на предложенията по 
конкурсните книжа е до 17,00 ч. на 155-ия ден 
от обнародването на решението в „Официален 
вестник“ на Европейския съюз.
7. Определя цена на конкурсните книжа 
в размер 10 000 лв. Конкурсните книжа се 
получават в Министерството на енергетиката 
в определения по т. 4 срок след представяне 
на платежно нареждане.
7.1. Сумата по т. 7 се превежда по банкова 
сметка на Министерството на енергетиката.
7.2. В платежното нареждане следва да 
бъде записано: За конкурсни книжа за площ 
„Блок 1-14 Силистар“, закупувани в полза на 
кандидата, чието име се изписва задължително 
на платежното нареждане. 
7.3. Лицето, което получава конкурсните 
книжа, подписва декларация от името на 
кандидата за опазване тайната на сведенията, 
които се съдържат в тях.
8. Кандидатите за участие в конкурса трябва 
да отговарят на изискванията на чл. 23, ал. 1 
от Закона за подземните богатства.
9. Кандидатът, а когато същият е обеди-
нение – всеки един от участниците в обеди-
нението, да представи декларация за липса 
на обстоятелствата по чл. 2 от Закона за 
икономическите и финансовите отношения 
с дружествата, регистрирани в юрисдикции с 
преференциален данъчен режим, свързаните 
с тях лица и техните действителни собстве-
ници (ЗИФОДРЮПДСТЛТДС) (ДВ, бр. 1 от 
2014 г.) във връзка с § 1 от допълнителните 
разпоредби или доказателства за наличие на 
обстоятелства по чл. 4 ЗИФОДРЮПДСТЛТДС.
10. Кандидатът търговец или поне един 
от участниците в обединението кандидат да 
е реализирал нетни приходи от продажби 
общо за последните 3 финансови години в 
зависимост от датата, на която е учреден – не 
по-малко от 150 000 000 евро. Когато канди-
датът е обединение, което не е юридическо 
лице, изискването по тази точка се прилага 
към обединението като цяло,
или
10.1. кандидатът, а когато същият е обеди-
нение – поне един от участниците в обедине-
нието, да представи препоръка от банкова или 
друга финансова институция, че разполага с 
необходимите финансови средства за изпъл-
нение на дейностите по търсене и проучване 
на нефт и природен газ в площта „Блок 1-14 
Силистар“,
или 
10.2. кандидатът, а когато същият е обе-
динение – поне един от участниците в обе-
динението, да представи писмо-намерение от 
банкова или друга финансова институция, че 
ще му бъдат предоставени финансови ресурси 
за изпълнение на дейностите по търсене и 
проучване на нефт и природен газ в площта 
„Блок 1-14 Силистар“.
11. Предложенията на кандидатите по кон-
курса се оценяват въз основа на предлаганите 
работни програми, средствата за опазване на 
околната среда и бонуси, както е предвидено 
в конкурсните книжа.
12. Определя депозит за участие в конкурса 
в размер 15 000 лв., платим до срока по т. 5 
по банкова сметка на Министерството на 
енергетиката.
13. Депозитът на кандидат, недопуснат до 
участие в конкурса, се връща в 14-дневен срок 
от датата на влизане в сила на решението на 
конкурсната комисия за недопускането на 
кандидата.
14. Депозитът на участника, спечелил 
конкурса, се връща в 14-дневен срок след 
влизането в сила на договора, а на останалите 
участници – в 14-дневен срок след обнарод-
ването в „Държавен вестник“ на решението 
на Министерския съвет за издаване на раз-
решение за търсене и проучване.
15. Заявленията за участие в конкурса и 
предложенията на кандидатите по конкурсните 
условия се подават в служба „Деловодство“ 
на Министерството на енергетиката на бъл-
гарски език съгласно изискванията на чл. 46 
от Закона за подземните богатства.
16. Конкурсните предложения се изготвят 
в съответствие с изискванията и условията, 
посочени в конкурсните книжа.
17. Конкурсът се провежда и когато има 
само един допуснат кандидат.
18. Упълномощава министъра на икономи-
ката и министъра на енергетиката:
18.1. да изпратят решението за обнародване 
в „Официален вестник“ на Европейския съюз;